Karolis Podolskis

Karolis Podolskis (g. 1985 m. birželio 13 d.) – Lietuvos politikas; buvęs Marijampolės savivaldybės administracijos direktorius, LR Vyriausybės atstovas Marijampolės apskrityje, LR Seimo narys.Į Seimą žengia itin gausus naujokų būrys: kas jie tokie?. Lrytas.lt. Nuoroda tikrinta 2024-11-18.

 Biografija 
Karolis Podolskis 2004 m. baigė Vilkaviškio „Aušros“ gimnaziją. 2004–2008 m. studijavo Marijampolės kolegijoje, kur įgijo socialinio darbo profesinio bakalauro diplomą. 2010 m. Klaipėdos universitete įgijo socialinio darbo universitetinio bakalauro diplomą. 2013 m. K. Podolskis Mykolo Romerio universitete baigė viešosios politikos magistrantūros studijas ir įgijo politikos mokslų diplomą.Marijampolėje rinkimų šou prasideda – kas pelnys rinkėjų simpatijas mieste?. suduvosgidas.lt. Nuoroda tikrinta 2024-12-14.

2008–2010 m. Karolis Podolskis dirbo Marijampolės apskrities viršininko administracijoje Švietimo, socialinių reikalų ir paslaugų priežiūros skyriaus vyresniuoju specialistu. 2010–2011 m. Marijampolės kultūros centre direktoriaus pavaduotoju ūkio reikalams. Nuo 2011 iki 2016 m. K. Podolskis dirbo LR Seimo nario Albino Mitrulevičiaus padėjėju-sekretoriumi. 2016–2017 m. dirbo Lietuvos Respublikos Vyriausybės atstovu Marijampolės apskrityje. Nuo 2017 iki 2024 m. K. Podolskis užėmė Marijampolės savivaldybės administracijos direktoriaus pareigas.

2006–2008 m. Marijampolės kolegijos studentų atstovybės narys, 2006–2007 m. Lietuvos socialdemokratinio jaunimo sąjungos Marijampolės skyriaus pirmininkas, 2007–2011 m. Marijampolės savivaldybės jaunimo reikalų tarybos pirmininkas, 2015–2016 m. Marijampolės regiono plėtros tarybos narys. 

Nuo 2016 m. Lietuvos socialdemokratų partijos Marijampolės skyriaus narys, skyriaus pirmininko pavaduotojas.

Nuo 2011 iki 2016 m. Marijampolės savivaldybės tarybos narys.

Nuo 2024 m. lapkričio 14 d. Seimo narys, Audito komiteto narys, Socialdemokratų frakcijos Seime seniūno pavaduotojas.

 Išnašos 

Kategorija:Seimo nariai
Kategorija:Marijampolės politikai